# Castelul Bánffy

### De la Wikipedia, enciclopedia liberă

Castelul Bánffy (sau Castelul Bánffy de la Bonţida) este un ansamblu arhitectonic construit de familia Bánffy în comuna Bonţida, judeţul Cluj. A fost denumit adesea "Versailles-ul Transilvaniei".

Castelul Bánffy

Castelul este opera arhitectului italian Agostino Serena şi a fost construit în etape successive începând din secolul al XVI-lea, fiind finalizat în secolul al XIX-lea. Construcţia la castel a început în 1437, când baronul Banffy a primit din partea regelui Albert permisiunea de a-şi ridica o cetate, şi a fost finalizată în 1543.

Edificiul a fost modificat în anul 1652 sub controlul meşterului italian Agostino Serena şi a fost redecorat în anul 1750 în stil baroc, după planurile arhitectului vienez Joseph Emmanuel Fischer von Erlach. În anul 1850 castelul a fost extins cu o nouă aripă, după planurile lui Anton Kagerbauer. Ultimul proprietar a fost contele Nicolae (Miklós) Bánffy. Imobilul a fost serios afectat la sfârşitul celui de-al doilea război mondial. Sătenii au folosit cărămizile castelului drept material de construcţie. Statuile din parcul odinioară baroc au fost salvate şi duse la Muzeul de Artă din Cluj (secţia donaţii, str. I. C. Brătianu), unde se găsesc şi astăzi. Într-o latură încă funcţională a castelului a fost instalată în anii 1950 Cooperativa Agricolă de Producţie ("C.A.P.") Bonţida. După căderea regimului comunist a început restaurarea ansamblului. Decisivă în acest sens a fost colaborarea între "Institute of Historic Building Conservation" din Marea Britanie, Oficiul pentru Protecţia Patrimoniului Cultural din Ungaria şi Ministerul Culturii si Cultelor din România. Lucrările de restaurare s-a făcut sub înaltul patronaj al Prinţului Charles de Wales, care a vizitat în mai multe rânduri şantierul.

Vezi şi: Palatul Bánffy

## [modifică] Legături externe

- Castelul Bánffy de la Bonţida
- Crepuscul la castel

Adus de la "http://ro.wikipedia.org../../../c/a/s/Castelul_B%C3%A1nffy_8360.html"

Categorii: Arhitectură barocă | Arhitectura în România | Judeţul Cluj | Castele în România

##### Views

- Articol
- Discuţie
- Versiunea curentă

##### Caută